als_Latn dik_Latn sag_Latn
Tiranë, 13 mars 2015 – Partia Demokratike ka vendosur të zhvillojë protesta të përditshme kundër Kryetarit të Kuvendit të Shqipërisë, Ilir Meta, derisa ai të japë dorëheqje.
Aktivi i kësaj partie, që u mblodh në orën 18:00, në selinë blu, pas dy orë diskutimesh, ka vendosur që lufta opozitare tani të fokusohet në “dekriminalizimin e Kuvendit dhe të politikës në tërësi”, duke nisur nga largimi i Metës.
Në tajkim është vendosur që Forumi Rinor i PD-së të zhvillojë çdo ditë protesta kundër kreut të parlamentit, në Tiranë dhe në rrethe, ndërsa deputetët dhe drejtuesit e PD-së do të shkojnë të enjteve para selisë së Kuvendit, në kohën kur do të nisin seancat parlamentare, për të kërkuar largimin e Metës nga posti.
Kryetari i PD-së Lulzim Basha, pas mbledhjes, konfirmoi vendimi për protesta.
“Kemi vendosur një strategji të plotë për organizimin e protestave të përditshme për të kërkuar dorëheqjen e Kryetarit të Kuvendit”, tha ai.
Basha tha se PD-ja kërkon hetim serioz të akuzave ndaj Metës dhe theksoi hetime të tilla nuk mund të bëhen derisa Meta, Rama e Tahiri vazhdojnë të mbajë postet e tyre.
“Po vërejmë se vendi po ecën në drejtimin e gabuar dhe shkaku është kriminalizimi i qeverisjes, kapja nga krimi e dyshes Rama – Meta. Ne kërkojmë seriozitetin e hetimit, pasi qytetarët s’kanë pikë besimi se e vërteta e akuzave do të dale në shesh, se ata po e bëjnë qesharake duke sjellë humoristë në dyert e Prokurorisë për t’i thënë mos heto. Kërkohet forcimi i kapaciteve hetuese, ku e vetmja mundësi jo me Ilir Metën, kryetar kuvendi. Për çfarë serioziteti në hetim mund të flasim kur Meta akuzohet dhe ngroh karrigen e nr. dy të shtetit? Hetimi s’mund të jejtë serioz kur kryeministi jep përfundimin e hetimit? Kur Ministri i Brendshëm është nën akuzë se ka manipuluar provat?”, theksoi Basha.
Aktivi i PD-së u mblodh një ditë pas protestës së PD-së dhe aleatëve të saj në sheshin “Skënderbej”, në të cilën u kërkua dorëheqja e Kryetarit të Kuvendit, Ilir Metës, pas akuzave publike të deputetit të mazhorancës Tom Doshi ndaj tij për vrasje të porositura, raporton Balkanëeb. (r.m.)
als_Latn als_Latn als_Latn als_Latn als_Latn als_Latn als_Latn als_Latn